# Algirdas Kudzys

### Straipsnis iš Vikipedijos, laisvosios enciklopedijos.

Algirdas Kudzys (g. 1956 m. liepos 24 d. Kaune) – inžinierius-statybininkas, diplomatas, habilituotas mokslų daktaras, Lietuvos ir Vilniaus politinis bei visuomenės veikėjas.

## [taisyti] Biografija

1974 m. baigė Vilniaus 22-ąją vidurinę mokyklą (dab. Vilniaus Mikalojaus Daukšos vidurinė mokykla). 1979 m. su pagyrimu baigęs Vilniaus inžinerinio statybos instituto statybos fakultetą įgijo pramoninės ir civilinės statybos inžinieriaus specialybę. 1985 m. Kauno statybos ir architektūros institute apgynė technikos mokslų kandidato disertaciją (1994 m. nostrifikuotas mokslinis daktaro laipsnis). 1990 m. išvyko stažuotis į Japoniją, 1995 m. Hokaido universitete apgynė Japonijos inžinerinių mokslų daktaro disertaciją, o 2000 m. Vilniaus Gedimino technikos universitete apgynė technologijos mokslų habilitacinį darbą, suteiktas habilituoto daktaro laipsnis. 1990 m. suteiktas mokslinis docento vardas.

1979-1981 m. Vilniaus inžinerinio statybos instituto statybos fakulteto statybinių konstrukcijų laboratorijos inžinerius, 1985-1990 m. ir 1995-2001 m. instituto, vėliau Vilniaus Gedimino technikos universiteto architektūros fakulteto asistentas, vyresnysis dėstytojas, docentas, profesorius. 1995-2000 m. statybos kompanijos "Eika" direktorius inovacijoms. 2000 m. Vilniaus miesto savivaldybės mero pirmasis pavaduotojas, laikinai einantis pareigas meras, 2000-2001 m. Vilniaus apskrities viršininkas. 2002-2006 m. pirmasis Lietuvos nepaprastasis ir įgaliotasis ambasadorius Japonijoje ir Filipinų Respublikai. Nuo 2007 m. skaito paskaitas Japonijos universitetuose ir konsultuoja statybos klausimais.

2000-2001 m. Lietuvos liberalų sajungos narys, Vilniaus miesto savivaldybės tarybos narys.

Studijų metais VISI krepšinio rinktinės „Inžinerija“ komandos narys, 1978 m. VISI Sporto klubo pirmininkas, 1979-1981 m. VISI kultūros klubo pirmininkas. 1979 m. studija apie gelžbetoninių konstrukcijų mazgų darbą atžymėta sąjunginio konkurso diplomu.1996 m. Vilniaus jaunimo rūmų prezidentas, 1997–1998 m. Lietuvos jaunimo rūmų prezidentas, 1993-1995 m. Japonijos architektūros instituto, nuo 1993 m. Japonijos betono instituto narys. 1995–2006 m. Lietuvos–Japonijos asociacijos viceprezidentas, nuo 2006 m. pabaigos asociacijos valdybos narys - atstovas Japonijoje. 1998-1999 m. piliečių judėjimo „Vilniaus forumas“ koordinatorius.

Moka rusų, anglų ir japonų kalbas. Tėvas profesorius Antanas Kudzys. Sutuoktinė Masako, vaikai Justė (g.1983 m.) ir Erika (g.1996 m.). 2006 m. apdovanotas Kauno miesto Santakos garbės ženklu ir Kūno kultūros ir sporto departamento prie Lietuvos Respublikos vyriausybės sporto garbės komandoro ženklu.

Rodomas puslapis "http://lt.wikipedia.org../../../a/l/g/Algirdas_Kudzys_1b66.html"

Kategorijos: Vilniaus politikai | Lietuvos mokslininkai | Apskričių viršininkai | Lietuvos diplomatai

##### Views

- Straipsnis
- Aptarimas
- Dabartinė versija

##### Paieška